En bil påkørte onsdag aften en parkeret trailer på Sterupvej ved Jerslev. Den alvorlige ulykke sendte en hårdt kvæstet 37-årig mand på Aalborg universitetshospital. Manden, der er fra Brønderslev, blev sent onsdag aften lagt i kunstig koma på grund af sine skader. - Her torsdag morgen er der intet nyt om mandens tilstand, lyder det fra vagthavende ved Nordjyllands Politi. Den 37-årige, var ifølge vagthavende ved Nordjyllands Politi, passager i bilen, da den forulykkede. Den 23-årige mand fra lokalområdet, der førte bilen slap fra ulykken med mindre knubs.
En 37-årig mand er lagt i kunstig koma, efter han onsdag aften var involveret i et trafikulykke.